Rikunarita-ORG/Wikinium huggingface dataset:
# Baner Slofacia

Baner Slofacia
Baner drilliw lorweddol gyda stribed uwch gwyn, stribed canol glas, a stribed is coch gyda'r arfbais genedlaethol wedi'i gosod yng nghanol y faner tuag at y *hoist* yw **baner Slofacia**. Mae'r lliwiau yn lliwiau y mudiad pan-Slafaidd. Defnyddiwyd yn gyntaf yn y bedwaredd ganrif ar bymtheg i efelychu baner Rwsia; edrychodd y Slofaciaid i'r Rwsiaid am gymorth wrth ennill annibyniaeth oddi ar Deyrnas Hwngari. O 1919 tan 1993 roedd Slofacia'n rhan o Tsiecoslofacia ynghyd â'r Weriniaeth Tsiec; defnyddiwyd baner Tsiecoslofacia.

Yn ystod yr Ail Ryfel Byd defnyddiwyd baner drilliw lorweddol gyda stribedi gwyn, glas, a choch gyda'r arfbais yn y canol. Mabwysiadwyd y dyluniad cyfredol ar 1 Medi, 1992.

## Ffynonellau

* *Complete Flags of the World*, Dorling Kindersley (2002)

 *Eginyn erthygl sydd uchod am **Slofacia**. Gallwch helpu Wicipedia drwy ychwanegu ato*
# Baner y Swistir

Baner y Swistir
Maes coch gyda chroes wen yn ei ganol yw **baner y Swistir**.

## Ffynonellau

* *Complete Flags of the World*, Dorling Kindersley (2002)

 *Eginyn erthygl sydd uchod am **y Swistir**. Gallwch helpu Wicipedia drwy ychwanegu ato*
# Baner Sweden

Baner Sweden
Baner o Groes Lychlynnaid felen ar faes glas yw **baner Sweden**. Daw'r lliwiau o'r arfbais genedlaethol; mabwysiadwyd y faner ar 22 Mehefin, 1906.

## Ffynonellau

* *Complete Flags of the World*, Dorling Kindersley (2002)

 *Eginyn erthygl sydd uchod am **Sweden**. Gallwch helpu Wicipedia drwy ychwanegu ato*
# Baner Tsiecia

Baner Tsiecia
Baner ddeuliw lorweddol gyda stribed uwch gwyn a stribed is coch gyda thriongl glas yn y *hoist* yw **baner Tsiecia**. Lliwiau herodrol Bohemia yw gwyn a choch, a glas yw lliw Morafia. Mae'r tebygrwydd i liwiau Pan-Slafaidd yn gyd-ddigwyddiad. Mabwysiadwyd ar 30 Mawrth 1920 gan Tsiecoslofacia, a chafodd ei chadw gan y Weriniaeth Tsiec fel ei baner genedlaethol yn dilyn diddymiad Tsiecoslofacia ar 1 Ionawr 1993 (mabwysiadodd Slofacia faner newydd).

Baner ddeuliw gyda stribed uwch gwyn a stribed is coch oedd baner gyntaf Tsiecoslofacia, ond ychwanegwyd y triongl glas er mwyn ei gwahaniaethu o faner Gwlad Pwyl.

## Ffynonellau

* *Complete Flags of the World* (Dorling Kindersley, 2002)
# Baner Wcráin

Baner Wcráin|  |
| Enghraifft o: | baner cenedlaethol  |
| Lliw/iau | glas, melyn  |
| Dechrau/Sefydlu | 28 Ionawr 1992  |
| Genre | horizontal bicolor flag  |
| Rhagflaenydd | flag of the Ukrainian Soviet Socialist Republic  |
| Dynodwyr |
| Freebase | /M/02c2v7  |
|  Ffeiliau perthnasol ar Gomin Wicimedia |

Baner Wcráin
Baner ddeuliw lorweddol gyda stribed uwch glas i gynrychioli'r awyr a stribed is melyn i gynrychioli caeau grawn y wlad yw **baner Wcráin**. Baner swyddogol y wlad oedd hi yn 1918 a 1919 yn ystod cyfnod byr o annibyniaeth. Ar ôl goresgyniad y Fyddin Goch daeth y wlad yn weriniaeth Sofietaidd a chafodd y faner ei gwahardd nes meddiannaeth Almaenig o 1941 i 1944. Gwaharddwyd eto gan yr Undeb Sofietaidd yn dilyn y rhyfel; mabwysiadwyd ar 4 Medi, 1991 pan enillodd y wlad annibyniaeth unwaith eto.

## Ffynonellau

* *Complete Flags of the World*, Dorling Kindersley (2002)

 *Eginyn erthygl sydd uchod am **Wcráin**. Gallwch helpu Wicipedia drwy ychwanegu ato*.
# Baner Armenia

Baner Armenia|  |
| Enghraifft o: | baner cenedlaethol  |
| Crëwr | Stepan Malkhasyants  |
| Lliw/iau | coch, glas, oren  |
| Dechrau/Sefydlu | 24 Awst 1990  |
| Genre | horizontal triband  |
| Dynodwyr |
| Freebase | /M/025xvq  |
|  Ffeiliau perthnasol ar Gomin Wicimedia |

Baner Armenia
Baner drilliw lorweddol o stribedi coch (i gynrychioli gwaed yr Armeniaid a gollwyd yn y frwydr am annibyniaeth), glas (i gynrychioli gobaith ac awyr Armenia) ac oren (am fendithion gwaith caled) yw **baner Armenia**. Cafodd ei defnyddio yn 1920 ac 1921, pan oedd Armenia'n wlad annibynnol, ond daeth yn weriniaeth Sofietaidd yn 1922. Mabwysiadwyd eto ar 24 Awst, 1990 wrth i'r Undeb Sofietaidd cwympo.

## ffynonellau

* *Complete Flags of the World*, Dorling Kindersley (2002)

 *Eginyn erthygl sydd uchod am **Armenia**. Gallwch helpu Wicipedia drwy ychwanegu ato.*
# Baner Aserbaijan

Baner Aserbaijan|  |
| Enghraifft o: | baner cenedlaethol  |
| Lliw/iau | light blue, coch, gwyrdd, gwyn  |
| Dechrau/Sefydlu | 9 Tachwedd 1918  |
| Genre | horizontal triband  |
| Dynodwyr |
| Freebase | /M/01xxyh  |
|  Ffeiliau perthnasol ar Gomin Wicimedia |

Baner Aserbaijan
Baner drilliw lorweddol gyda stribed uwch glas, stribed is gwyrdd, a stribed canol coch gyda chilgant a seren wyth-pwynt gwyn yn ei ganol yw **baner Aserbaijan**. Lliw a gysylltir â'r pobloedd Tyrcaidd yw glas, mae coch yn cynrychioli dylanwad Ewropeaidd yn y wlad, a gwyrdd yw lliw traddodiadol Islam: mae'r lliwiau yn cynrychioli arwyddair Aserbaijan i "Dyrceiddio, Islameiddio, ac Ewropeiddio" (nid yw hyn yn arwyddair cenedlaethol swyddogol). Symbol Islam yw'r cilgant a'r seren; mae pob pwynt ar y seren yn cynrychioli pobl Dyrcaidd. Daeth yr ysbrydoliaeth am y cilgant a'r seren o faner Twrci. Defnyddiwyd y faner yn gyntaf (gyda'r cilgant a seren yn y *hoist* ac yn gorgyffwrdd â'r tri stribed) yn y cyfnod byr o annibyniaeth fel Gweriniaeth Ddemocrataidd Aserbaijan rhwng 1918 a 1920, ac yn ystod cyfnod Gweriniaeth Sosialaidd Sofietaidd Aserbaijan defnyddiwyd amrywiadau ar y Faner Goch. Yn dilyn cwymp UGSS mabwysiadwyd y faner gyfredol ar 5 Chwefror, 1991.

* Baner Gweriniaeth Ddemocrataidd Aserbaijan, 1918–1920
* Baner Gweriniaeth Sosialaidd Sofietaidd Aserbaijan, 1920–1921
* Baner GSS Aserbaijan, 1937–1940
* Baner GSS Aserbaijan, 1940–1952
* Baner GSS Aserbaijan, 1952–1991

## Ffynonellau

* *Complete Flags of the World*, Dorling Kindersley (2002)
# Baner Cyprus

Baner Cyprus
Maes gwyn gyda map melyn o'r ynys yn y canol gyda ddwy gangen olewydden oddi tanodd yw **baner Cyprus**. Yn dechnegol copr yw lliw'r map, er mwyn cynrychioli geirdarddiad enw'r wlad ("Yr Ynys Gopr"), ond gan amlaf fe'i ddangosir yn felyn. Mae'r ddwy gangen olewydden a'r maes gwyn yn symboleiddio heddwch rhwng pobloedd Groegaidd a Thyrcaidd yr ynys. Mabwysiadwyd ar 16 Awst, 1960 yn sgil annibyniaeth y wlad ar Brydain.

## Ffynonellau

* *Complete Flags of the World* (Llundain: Dorling Kindersley, 2002)
# Baner Georgia

Baner Georgia|  |
| Enghraifft o: | baner cenedlaethol  |
| Lliw/iau | gwyn, du, brown  |
| Dechrau/Sefydlu | 24 Ionawr 2004  |
| Dynodwyr |
| Freebase | /M/027s7w  |
|  Ffeiliau perthnasol ar Gomin Wicimedia |

Baner Georgia
Maes gwyn gyda chroes goch a phedair croes goch lai yn y chwarteri yw **baner Georgia**. Gelwir y dyluniad yn "Faner y pum croes". Mae hanes y faner hon yn ymestyn yn ôl canrifoedd i oes ffiwdal Georgia. Hon yw baner y Mudiad Cenedlaethol Unedig, oedd ar flaen y gad yn ystod Chwyldro'r Rhosynnau, chwyldro heddychlon yn 2003 wnaeth llwyddo i ddisodli'r Arlywydd Eduard Shevardnadze. Arweinydd y Mudiad oedd Mikhail Saakashvili, a enillodd etholiad arlywyddol yn Ionawr 2004. Mabwysiadwyd faner y Mudiad fel baner genedlaethol Georgia ar 14 Ionawr, 2004.

## Cyn-faneri Georgia

### Gweriniaeth Ddemocrataidd Georgia (1918–1921)

Yn 1917 cynhaliwyd gystadleuaeth i ddewis baner wladwriaethol Georgia; mabwysiadwyd yr enillydd yn ystod ei gyfnod byr o annibyniaeth fel Gweriniaeth Ddemocrataidd Georgia rhwng 1918 a 1921.

Roedd gan y faner hon faes coch tywyll – lliw cenedlaethol Georgia (sy'n symboleiddio agweddau dedwydd hanes y wlad) – gyda'r canton wedi'i rannu'n ddau: yr hanner uwch yn ddu (i gynrychioli hanes trasig y wlad) a'r hanner is yn wyn (i gynrychioli gobaith am ddyfodol Georgia).

### Gweriniaeth Sosialaidd Sofietaidd Georgia (1921–1990)

Yn ystod y cyfnod Sofietaidd, mabwysiadwyd nifer o fersiynau o'r Faner Goch oedd yn cynnwys amrywiadau ar enw Gweriniaeth Sosialaidd Sofietaidd Georgia wedi'u hysgrifennu mewn aur ar faes coch.

Rhwng 1951 a 1990, defnyddiwyd dyluniad o faes coch gyda streipen las denau yn agos at frig y faner, a symbolau Comiwnyddol traddodiadol y morthwyl a'r cryman a'r seren yn y canton. Roedd y faner hon yn wahanol i faneri'r Gweriniaethau Sosialaidd Sofietaidd eraill oherwydd coch, nid aur, oedd lliw'r morthwyl, y cryman, a'r seren. Amlinellant y symbolau gan gylch glas gyda 24 o belydrau glas yn disgleirio ohono.

### Georgia (1990–2004)

Ar 14 Tachwedd, 1990, rhyw saith mis ar ôl ennill annibyniaeth ar yr Undeb Sofietaidd ar 9 Ebrill, ail-fabwysiadwyd baner 1918 ond gyda dimensiynau wedi'u haddasu rhywfaint. Dywed yn y cyfnod hyn yr oedd coch tywyll y maes yn symboleiddio llawenydd yn ogystal â hanes dedwydd y wlad, fel y dywed yng nghyfnod Gweriniaeth Ddemocrataidd Georgia.

* Baner Gweriniaeth Ddemocrataidd Georgia, 1918–1921
* Baner Gweriniaeth Sosialaidd Sofietaidd Georgia, 1951–1990
* Baner Georgia, 1990–2004

## Ffynonellau

* *Complete Flags of the World*, Dorling Kindersley (2002)
* (Saesneg) *Flags of the World: Georgia*
# Baner Casachstan

Baner Casachstan|  |
| Enghraifft o: | baner cenedlaethol  |
| Lliw/iau | glas yr awyr, aur  |
| Dechrau/Sefydlu | 4 Mehefin 1992  |
| Dynodwyr |
| Freebase | /M/02c18d  |
|  Ffeiliau perthnasol ar Gomin Wicimedia |

Baner Casachstan
Maes glas gyda phatrwm addurnol traddodiadol melyn yn yr *hoist* a symbol melyn yn ei ganol o Eryr rheibus y diffeithwch o dan haul â 32 o belydrau yw **baner Casachstan**. Mae'r maes glas yn cynrychioli'r awyr sydd uwchben y Casaciaid yn ogystal â lles da, llonyddwch, heddwch, ac undod, ac mae'r *berkut* a'r haul yn cynrychioli cariad, rhyddid, a dyheadau'r Casaciaid. Mabwysiadwyd ar 4 Mehefin 1992, yn sgil annibyniaeth y wlad ar yr Undeb Sofietaidd (a gafwyd ar 25 Rhagfyr 1991).

## Ffynonellau

* *Complete Flags of the World* (Llundain: Dorling Kindersley, 2002)

 *Eginyn erthygl sydd uchod am **faner** neu **fanereg**. Gallwch helpu Wicipedia drwy ychwanegu ato*.
 *Eginyn erthygl sydd uchod am **Gasachstan**. Gallwch helpu Wicipedia drwy ychwanegu ato.*
# Baner Twrci

Baner Twrci
Maes coch gyda seren a chilgant gwyn yn y canol tuag at yr *hoist* yw **baner Twrci**. Mae'r defnydd o faner goch i gynrychioli Twrci o fewn Ymerodraeth yr Otomaniaid yn dyddio yn ôl i'r ail ganrif ar bymtheg. Ymddangosodd y seren yn gyntaf yn 1793, gydag wyth pwynt; erbyn y bedwaredd ganrif ar bymtheg cynnar roedd ganddi'r pum pwynt sydd ganddi heddiw. Mae'r dyluniad cyfredol, sy'n defnyddio'r seren a'r cilgant fel symbolau Islamaidd, yn dyddio o 1844. Rhwng 1920 a 1923, pan ddaeth Twrci yn weriniaeth dan Atatürk, diddymwyd symbolau'r Swltan a daeth y faner yn brif symbol y wlad. Mabwysiadwyd yn swyddogol ar 5 Mehefin, 1936.

## Baneri cilgant tebyg

* Baner Algeria
* Baner Gorllewin Sahara
* Baner Aserbaijan
* Baner y Comoros
* } Baner Hatay (1938–1939)
* Baner Libya
* Baner Malaysia
* Baner Mauritania
* Baner Ymerodraeth yr Otomaniaid (1844–1923)
* Baner Pacistan
* Vlag van Sirenaïka (1949–1951)
* Baner Tiwnisia
* Baner Gogledd Cyprus
* Baner Dwyrain Tyrcestan

## Ffynonellau

* *Complete Flags of the World*, Dorling Kindersley (2002)

 *Eginyn erthygl sydd uchod am **Dwrci**. Gallwch helpu Wicipedia drwy ychwanegu ato*.
# Baner Ajaria

Baner Ajaria|  |
| Enghraifft o: | baner endid gweinyddol o fewn un wlad  |
| Dechrau/Sefydlu | 2004  |
| Dynodwyr |
| Freebase | /M/05vgt6  |
|  Ffeiliau perthnasol ar Gomin Wicimedia |

Mae gan **faner Ajaria** saith stribed llorweddol, pedwar yn las (i symboleiddio'r Môr Du) a thri'n wyn (i symboleiddio purdeb), gyda baner genedlaethol Georgia yn y canton.

## Ffynonellau

* (Saesneg) Flags of the World: Ajaria

 *Eginyn erthygl sydd uchod am **Ewrop**. Gallwch helpu Wicipedia drwy ychwanegu ato.*
# Baner Åland

Baner Åland|  |
| Enghraifft o: | baner endid gweinyddol o fewn un wlad  |
| Lliw/iau | glas, coch, melyn  |
| Dechrau/Sefydlu | 1954  |
| Genre | Nordic cross flag, defaced flag  |
| Dynodwyr |
| Freebase | /M/05cjpp  |
|  Ffeiliau perthnasol ar Gomin Wicimedia |

Baner Åland
Baner o Groes Lychlynnaid felen, gyda chroes goch yn ei "difwyno", ar faes glas yw **baner Åland**. Daw coch a melyn o arfbais y Ffindir a glas a melyn o faner Sweden (mae gan yr ynysoedd boblogaeth Swedaidd fawr). Mabwysiadwyd ym 1954.

## Ffynonellau

* *Complete Flags of the World*, Dorling Kindersley (2002)

 *Eginyn erthygl sydd uchod am **faner** neu **fanereg**. Gallwch helpu Wicipedia drwy ychwanegu ato*.
# Baner De Osetia

Baner De Osetia
Baner drilliw lorweddol gyda stribed uwch gwyn (i gynrychioli deallusrwydd a bywyd ysbrydol y genedl), stribed canol melyn (i gynrychioli lles y bobl), a stribed is coch (i gynrychioli rhinwedd filwrol) yw **baner De Osetia**. Mae'n unfath â baner Gogledd Osetia-Alania, ag eithrio'r cyfraneddau.

## Ffynonellau

* (Saesneg) Flags of the World: South Ossetia

 *Eginyn erthygl sydd uchod am **Georgia**. Gallwch helpu Wicipedia drwy ychwanegu ato*.
# Baner Gibraltar

Baner Gibraltar
Lluman gwladwriaethol Gibraltar
Baner hirgul o'r arfbais a roddwyd i Gibraltar yn swyddogol ym 1926, sy'n seiliedig ar yr arfbais a roddwyd gan Sbaen ym 1502, yw **baner Gibraltar**. Mae'n dangos caer goch gydag allwedd aur oddi tanddi yng nghanol maes gwyn gyda stribed coch ar y gwaelod.

Baner Gibraltar, Llundain
Lluman glas (h.y. maes glas gyda Baner yr Undeb yn y canton) gyda'r arfbais a roddwyd gan Sbaen ym 1502 yn y *fly* yw lluman gwladwriaethol Gibraltar. Mabwysiadwyd yn swyddogol ym 1895.

## Ffynonellau

* *Complete Flags of the World*, Dorling Kindersley (2002)
# Baner Gogledd Cyprus

Baner Gogledd Cyprus
Maes gwyn gyda seren a chilgant coch yn y canol tuag at yr *hoist* a ddau stribed coch tenau gerllaw brig a gwaelod y faner yw **baner Gogledd Cyprus**. Mae'n seiliedig ar faner Twrci. Mabwysiadwyd ar 7 Mawrth, 1984.

## Ffynonellau

* (Saesneg) *Flags of the World: Turkish Republic of Northern Cyprus*
# Baner Cosofo

Baner Cosofo
Cefndir glas gyda map euraidd o'r wlad yn y canol gyda chwe seren wen uwch ei ben yw **baner Cosofo**.

 *Eginyn erthygl sydd uchod am **faner** neu **fanereg**. Gallwch helpu Wicipedia drwy ychwanegu ato*.
Nodyn:Eginyn Cosofo
# Baner Jersey

Baner Jersey
Croeslin coch ar faes gwyn gydag arfbais Jersey â choron uwch ei phen yn y pedrant uwch yw **baner Jersey**.

## Ffynonellau

* *Complete Flags of the World*, Dorling Kindersley (2002)

 *Eginyn erthygl sydd uchod am **faner** neu **fanereg**. Gallwch helpu Wicipedia drwy ychwanegu ato*.
 *Eginyn erthygl sydd uchod am **Ynysoedd y Sianel**. Gallwch helpu Wicipedia drwy ychwanegu ato.*
# Baner Madeira

Baner Madeira
Baner drilliw o ddau stribed glas a stribed melyn yn y canol, a chroes wen gydag amlinelliad coch yng nghanol y stribed melyn, yw **baner Madeira**. Mae glas yn cynrychioli'r môr a melyn yn cynrychioli'r tir. Croes Urdd Crist yw'r symbol yng nghanol y faner sy'n cofio'r Brenin Harri'r Mordwywr a goloneiddiodd yr ynysoedd. Mabwysiadwyd baner Madeira ar 28 Gorffennaf 1978. 2:3 yw cymhareb y faner hon.

## Cyfeiriadau

## Dolenni allanol

Comin Wikimedia
Mae gan Gomin Wikimedia
gyfryngau sy'n berthnasol i:
faneri Madeira (Saesneg) Madeira (Flags of the World)
# Baner Ynys y Garn

Baner Ynys y Garn
Croes aur o fewn croes goch ar faes gwyn yw **baner Ynys y Garn**. Cyn 1985 bu'r ynys yn defnyddio Croes San Siôr yn unig, ond yna cafodd croes aur o faner Gwilym Goncwerwr ei roi ar y faner.

## Ffynonellau

* *Complete Flags of the World*, Dorling Kindersley (2002)

 *Eginyn erthygl sydd uchod am **faner** neu **fanereg**. Gallwch helpu Wicipedia drwy ychwanegu ato*.
 *Eginyn erthygl sydd uchod am **Ynysoedd y Sianel**. Gallwch helpu Wicipedia drwy ychwanegu ato.*
# Baner Transnistria

Baner Transnistria
Fersiwn heb yr arwyddlun comiwnyddol yn y canton
Baner drilliw lorweddol o stribedi uwch ac is llydan coch a stribed canol tenau gwyrdd gyda morthwyl a chryman melyn ag amlinelliad melyn o seren uwch eu pen yn y canton yw **baner Transnistria**. Mae'n unfath â baner Gweriniaeth Sosialaidd Sofietaidd Moldofa. Cadwyd y faner hon ar ôl i Dransnistria ddatgan ei hannibyniaeth oddi ar Foldofa ar 2 Medi 1991, ac yn hwyrach cymerwyd symbol gomiwnyddol y morthwyl a'r cryman oddi ar y faner. Ailfabwysiadwyd dyluniad gwreiddiol y faner ar 3 Gorffennaf 2000.

## Gweler hefyd

* Baner Moldofa

## Ffynonellau

* Znamierowski, Alfred. *The World Encyclopedia of Flags* (Llundain, Southwater, 2010)
# Baner yr Ynys Las

Baner yr Ynys Las
Baner ddeuliw yw **faner yr Ynys Las** gyda stribed uwch gwyn a stribed is coch; wedi'i osod yn ei chanol tuag at yr *hoist* mae cylch gyda hanner uwch coch a hanner is gwyn. Cynrychiola iâ'r ynys gan wyn a'r haul gan goch; mae'r lliwiau hefyd yn rhai baner Denmarc. Dyluniwyd y faner gan arlunydd lleol a mabwysiadwyd yn 1985.

## Ffynonellau

* *Complete Flags of the World*, Dorling Kindersley (2002)

 *Eginyn erthygl sydd uchod am **faner** neu **fanereg**. Gallwch helpu Wicipedia drwy ychwanegu ato*.
 *Eginyn erthygl sydd uchod am **yr Ynys Las**. Gallwch helpu Wicipedia drwy ychwanegu ato.*
# Baner Ynys Manaw

Cymhareb: 1:2
Mae **baner Ynys Manaw** yn dangos arwyddlun Ynys Manaw (*tree cassyn* ym Manaweg, *triskelion* yn Saesneg, sef "tri choes") ar faner goch.

 *Eginyn erthygl sydd uchod am **Ynys Manaw**. Gallwch helpu Wicipedia drwy ychwanegu ato*
# Banereg

Baner y FIAV - International Federation of Vexillological Associations
Astudiaeth hanes, symbolaeth, defodau, dylunio, a gwneuthuro baneri yw **banereg**.

Ceir cymdeithas **Banereg Cymru** fel cymuned anffurfiol ar Facebook.

Mae'r iaith Saesneg a sawl iaith arall yn defnyddio'r gair 'vexillology' o'r Lladin, *vexillum*, fel gwraidd eu gair am faneriaeth neu banereg. Mae'r gair yn dod o'r gair Lladin am fath o faner sgwâr a gariwyd gan y marchoglu Rufeinig.;

## Defnydd o Liw

Mae nifer o'r rheolau neu confensiynau ar gyfer llunio baner yn seiliedig ar reolau herodraeth. Ymysg y rhain, mae Rheol Tintur ar gyfer y defnydd i liwiau a luniwyd gan y Cymro, Humphrey Lhuyd yn 1568. Rheol syml Lhuyd oedd "dim metal ar fetal, na lliw ar liw". Hynny yw, er enghraifft, dim delwedd lliw melyn ar gefndir gwyn, neu lliw gloch ar gefndir las. Yn hyn o beth, mae baner Cyprus yn torri'r rheol "metal ar fetal" (aur ar arian, hynny yw, melyn ar wyn) a baner Albania yn torri'r rheol "dim lliw ar liw" (du ar lain goch).

## Gweler hefyd

* Geirfa banereg

## Cyfeiriadau

Comin Wikimedia
Mae gan Gomin Wikimedia
gyfryngau sy'n berthnasol i:
faneregEginyn erthygl sydd uchod am **faner** neu **fanereg**. Gallwch helpu Wicipedia drwy ychwanegu ato*.